|  |
| --- |
| **ՎԱՅՔ ՀԱՄԱՅՆՔԻ ՂԵԿԱՎԱՐ ՄԽԻԹԱՐ ՄԱԹԵՎՈՍՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՀԱՅԱՍՏԱՆԻ ԱՌԱՋԻՆ ՀԱՆՐԱՊԵՏՈՒԹՅԱՆ ՕՐՎԱ ԱՌԻԹՈՎ**  Սիրելի՛ հայրենակիցներ,  Ի սրտե շնորհավորում եմ բոլորիս Հայաստանի առաջին Հանրապետության օրվա առիթով: Դարեր ի վեր հայ ժողովրդի պայքարը իր սպասված արդյունքը տվեց 1918թ.-ին։ Մեր ժողովուրդն իր անկոտրում կամքի շնորհիվ կարողացավ իրականություն դարձնել անկախ պետականություն ունենալու ձգտումը, ինչը վառ վկայությունն է հայի անկոտրում ոգու, պայքարող տեսակի, հայրենասեր ու հայրենանվեր լինելու։  Առաջին Հանրապետությունն ու այդքան սպասված անկախությունը թեև երկար կյանք չունեցան, բայց հայ ժողվորդը չընկճվեց, շարունակեց իր պայքարը, սերնդե-սերունդ փոխանցեց և անկախ, ինքնիշխան պետություն ունենալու ձգտումն իրականություն դարձրեց 1990-ական թվականների սկզբին: Պայքարող մեր ժողովորդը ապրել ու հաղթահարել է բազում դժվարություններ, անհաղթահարելի թվացող շրջափուլեր։ Այս փուլում ևս մեր երկիրը ապրում է դժվարին մի ժամանակահատված։ Մեր ժողովուրդն անկոտրում է և հավատարիմ պայքարող իր տեսակին և իր այդ տեսակը, վստահ եմ, կշարունակի լավագույնս դրսևորել բոլոր ժամանակների մեր հաղթանակները պահելու, դրանք ամրապնդելու գործում: Իմ խոնարհումն եմ բերում բոլոր ժամանակներում հայրենիքի պաշտպանության համար իրենց կյանքը զոհաբերած մեր քաջորդիների հիշատակին։  Եվս մեկ անգամ շնորհավորելով բոլորիս Հայաստանի առաջին Հանրապետության օրվա առթիվ, մեր երկրին մաղթում եմ խաղաղ երկինք, անխախտ սահմաններ, իսկ մեր ժողովրդին` ոգու ամրություն, բարեկեցություն և լավատեսություն: |
|  |